Vyhodnotenie medzirezortného pripomienkového konania

k návrhu zákona o orgánoch štátnej správy vo veciach daní a 
o zmene a doplnení niektorých ďalších zákonov 

Spôsob pripomienkového konania: bežný/zjednodušený/skrátený postup - dôvod:	Bežný postup.	
Zoznam oslovených subjektov:	Podpredseda vlády SR pre európsku integráciu, ľudské práva a menšiny, Ministerstvo zahraničných vecí SR, Ministerstvo dopravy, pôšt a telekomunikácií SR, Ministerstvo vnútra SR, Ministerstvo hospodárstva SR, Ministerstvo kultúry SR, Ministerstvo obrany SR, Ministerstvo výstavby a regionálneho rozvoja SR, Ministerstvo školstva SR, Ministerstvo zdravotníctva SR, Ministerstvo spravodlivosti SR, Ministerstvo práce, sociálnych vecí a rodiny SR, Ministerstvo pôdohospodárstva SR, Ministerstvo životného prostredia SR, Úrad vlády SR – odbor boja proti korupcii, Úrad Vlády SR – Inštitút pre aproximáciu práva, Úrad pre štátnu službu, Generálna prokuratúra SR, Slovenská komora daňových poradcov, Slovenská komora audítorov, Združenie podnikateľov Slovenska, 	
Počet oslovených subjektov:	21	
Zaslali do stanoveného termínu:	Ministerstvo práce, sociálnych vecí a rodiny SR, Úrad pre štátnu službu, Ministerstvo školstva SR, Ministerstvo obrany SR, Ministerstvo dopravy, pôšt a telekomunikácií SR, Ministerstvo kultúry SR, Ministerstvo zahraničných vecí SR, Slovenská komora daňových poradcov, Úrad Vlády SR – Inštitút pre aproximáciu práva, Generálna prokuratúra SR, Ministerstvo pôdohospodárstva SR, Ministerstvo vnútra SR, Ministerstvo spravodlivosti SR	
Zaslali po termíne:	Ministerstvo hospodárstva SR, Ministerstvo zdravotníctva SR, Ministerstvo životného prostredia SR	
Vôbec nezaslali:	Podpredseda vlády SR pre európsku integráciu, ľudské práva a menšiny, Ministerstvo výstavby a regionálneho rozvoja SR, , Ministerstvo životného prostredia SR, Úrad vlády SR – odbor boja proti korupcii, Slovenská komora audítorov, Združenie podnikateľov Slovenska	
Subjekty, ktoré nemali pripomienky: 	Ministerstvo obrany SR, Ministerstvo kultúry SR, Ministerstvo zahraničných vecí SR	
Počet vznesených pripomienok:	47	
Počet akceptovaných:	26	
Počet neakceptovaných, z toho zásadných – 
ktoré subjekty:	21 neakceptovaných	
Rozporové konanie (s kým, kedy, na akej úrovni,
s akým výsledkom):	Rozporové konanie sa konalo dňa 05.08.2004 na úrovni štátnych tajomníkov, zúčastnilo sa ho Ministerstvo vnútra SR, Úrad pre štátnu službu, rozpory boli odstránené. 	
Počet odstránených pripomienok:	11	
Počet neodstránených pripomienok:	0	

Rezort	Pripomienka	Typ	Vyh.	Spôsob vyhodnotenia	n.	
Ministerstvo školstva SR	Navrhuje  v § 1 ods. 2 doplniť znenie:„Výkon štátnej správy vo veciach daní vyberaných colnými orgánmi ...“ 	O	A	Doplnením ustanovenia.		
Ministerstvo vnútra Slovenskej republiky	Odporúča v § 1 odsek 1 písm. a) nahradiť slová „úrokov a pokút“ slovami „úrokov a zvýšenia dane, ako aj pokút a poplatkov“, pretože i tieto sa považujú za daň.	O	N	Ustanovenie nadväzuje na zákon č. 511/1992 Zb. o správe daní a poplatkov a o zmenách v sústave územných finančných orgánov v znení zákona č. 609/2003 Z. z., ktorým sa slová "penále, úrok a  zvýšenie dane" vo všetkých tvaroch v celom  texte zákona nahradili slovami "sankčný  úrok a úrok" v príslušnom  tvare. 		
Ministerstvo vnútra Slovenskej republiky	Odporúča v § 3  písmeno b) vypustiť pre nadbytočnosť (duplicita  s § 37 zákona č.575/2001 Z. z. o organizácii činnosti vlády a organizácii ústrednej štátnej správy) a písmeno c) (duplicita s § 35 ods.1 cit. zákona ).
Odporúča v písmene f) vypustiť odkaz 7.	O	N	Pre jednoznačnosť sa v tomto návrhu zákona rozpracovávajú komplexne kompetencie Ministerstva financií SR.		
Ministerstvo vnútra Slovenskej republiky	Odporúča v § 4 odseku 1 za slová „riaditeľstvo je“ vložiť slovo „štátna“.	O	A	Doplnením ustanovenia. 		
Ministerstvo vnútra Slovenskej republiky	Navrhuje v § 4 odsek 5 vypustiť. Nesúhlasí s tým, aby sa určitej skupine štátnych zamestnancov účelovo priznávalo právne postavenie, ktoré v skutočnosti nemá. Uvedené ustanovenie je naviac i v rozpore s § 16 ods.5 zákona o štátnej službe. Obsah činnosti daňových orgánov nezodpovedá charakteristike platových tried uvedených v prílohe zákona o štátnej službe. Navrhované zvýhodnenie je v rozpore aj so Stratégiou zamestnávania vo verejnom sektore, schválenej vládou, ktorá zakotvila princíp rovnakého prístupu k odmeňovaniu zamestnancov bez poskytovania osobitných výhod jednotlivým skupinám štátnych zamestnancov.	Z	A	Znenie upravené.		
Úrad pre štátnu službu	Navrhuje v § 4 ods. 1 na konci pripojiť túto vetu:„Daňové riaditeľstvo je služobným úradom 11)  štátnych zamestnancov, ktorí vykonávajú štátnu službu v daňových orgánoch.
Poznámka k odkazu 11 znie: 
11) Zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.
Doterajšie poznámky pod čiarou k odkazom 11 až 34 sa označujú ako poznámky pod čiarou k odkazom 12 až 35.	Z	A	Doplnením ustanovenia.		
Slovenská komora daňových poradcov	V návrhu zákona sa hovorí o tom, že na zabezpečenie niektorých činností daňových úradov môže daňové riaditeľstvo vytvoriť v rámci obvodu pôsobnosti daňového úradu pracoviská daňových úradov a pri tom určiť rozsah ich činnosti a územný obvod pôsobnosti. Vzhľadom na zmenu tohto oprávnenia na podzákonný akt môže vyvolať častejšiu zmenu územnej a vecnej pôsobnosti pracoviska daňového úradu. Tieto zmeny vo väčšine prípadov nepriaznivo môžu zasiahnuť daňový subjekt. Ide predovšetkým o to, že niektoré úkony bude musieť vykonať na vzdialenejšom mieste. 
Navrhuje vymedziť vecnú a územnú pôsobnosť pracovísk daňových úradov priamo v zákone podľa doterajšieho stavu prípadne aj zo zmenami vo vecnej a územnej pôsobnosti.	O	N	Návrh zákona nadväzuje na reformu daňovej správy, z ktorej vyplynula reforma organizácie a riadenia daňovej správy. 		
Ministerstvo práce, sociálnych vecí a rodiny Slovenskej republiky	Navrhuje v § 4 ods. 5, aby sa zamestnanci daňových orgánov na účely odmeňovania neposudzovali ako zamestnanci ústredného orgánu štátnej správy.  Odsek 5 žiada vypustiť.	Z	A	Znenie upravené.		
Úrad pre štátnu službu	Navrhuje vypustiť v § 4 odsek 5.	Z	A	Znenie upravené.		
Ministerstvo školstva SR	Navrhuje v § 4 odsek 8, aby  rovnako ako v odsekoch č. 2 a 7 menoval a odvolával zodpovednú osobu ten nadriadený pracovník, ktorému táto osoba zodpovedá za činnosť, to znamená v tomto prípade je postačujúce, ak vedúceho pracoviska daňového úradu vymenúva a odvoláva riaditeľ daňového úradu (nie generálny riaditeľ).	O	N	Podľa § 4 odsek 3 daňové riaditeľstvo môže na zabezpečenie výkonu niektorých činností daňových úradov vytvoriť v rámci obvodu ich pôsobnosti pracoviská daňových úradov, a preto vedúceho pracoviska daňového úradu vymenúva a odvoláva generálny riaditeľ.		
Ministerstvo školstva SR	Odporúča doplniť do znenia § 5 odsek 2 písm. f), akou formou a akým spôsobom bude daňové riaditeľstvo informovať všetky subjekty o osobitných predpisoch, vždy po ich novelizáciách? 
Podľa § 6 ods. 2 písm. f) majú rovnakú úlohu aj daňové úrady. Nebude takto v praxi dochádzať k duplicitnému plneniu úlohy?	O	N	Návrh ustanovenia vychádza z praxe daňových orgánov, pričom daňové riaditeľstvo zabezpečí a zodpovedá za jednotné uplatňovanie osobitných  predpisov daňovými úradmi.		
Ministerstvo školstva SR	Navrhuje upraviť znenie v § 5 odsek 2 písm. g) v tom zmysle, že postúpená daňová pohľadávka sa uhrádza nie odpláca.	O	N	Znenie písmena g) nadväzuje na § 65b odsek 6 zákona SNR č. 511/1992 Zb.		
Ministerstvo vnútra Slovenskej republiky	V §  5 odsek 2 písm. h) sa s odkazom na § 65b zákona Slovenskej národnej rady č.511/1992 Zb. v znení zákona č.609/2003 Z. z. uvádza, daňové riaditeľstvo „rozhoduje ako orgán najbližšie nadriadený vo vzťahu k daňovým úradom a obciam v daňovom konaní“. 
Upozorňuje, že podľa cit. ustanovenia zákona (i keď citácia je len demonštratívna) ide o spory o miestnu príslušnosť a nie o daňové konanie.	O	A	Doplnením ustanovenia.		
Ministerstvo vnútra Slovenskej republiky	Odporúča v § 5 odsek 2 písm. o) uviesť konkrétne ustanovenie zákona č.446/2002 Z. z., ktoré by oprávňovalo Ministerstvo financií Slovenskej republiky poveriť iný subjekt na poskytovanie, požadovanie alebo prijímanie vzájomnej pomoci, lebo podľa § 4 ods.2 cit. zákona môže Ministerstvo financií Slovenskej republiky poveriť vymáhajúci úrad len vykonaním úkonov smerujúcich na získanie informácií potrebných na vymáhanie pohľadávky.	O	N	Predkladateľ považuje odkaz k poznámke pod čiarou za postačujúci. 		
Ministerstvo školstva SR	Navrhuje v § 5 odsek 2 písm. n) upresniť, akým spôsobom poskytuje DR  informácie ministerstvu (len na požiadanie alebo pravidelne) a tiež formu predloženia údajov – prostredníctvom daňového informačného systému alebo písomne? Rovnako daňový úrad podľa § 6 ods. 2 písm. n).  	O	N	Návrh ustanovenia vychádza z praxe daňových orgánov a je na zvážení daňových orgánov, ktorý zo spôsobov informovania využijú.		
Ministerstvo školstva SR	Navrhuje v § 6 odsek 2 doplniť, že daňové úrady vykonávajú uvedené úlohy podľa svojej územnej pôsobnosti.	O	N	Podľa odseku 1 daňový úrad vykonáva svoju pôsobnosť v územnom obvode kraja, teda aj úlohy, uvedené v odseku 2. 		
Ministerstvo vnútra Slovenskej republiky	Odporúča v § 6 odseku 2 písm. o) to isté ako k § 5 písm. h) a písmeno o).
	O	N	Predkladateľ považuje odkaz k poznámke pod čiarou za postačujúci.		
Ministerstvo vnútra Slovenskej republiky	Odporúča v § 7  odsek 2 písm. d) slová „ktorý má oprávnenie na podnikanie“ nahradiť slovami „ktorý je podnikateľom“ a v poznámke pod čiarou k odkazu 28 uviesť „§ 2 ods.2 Obchodného zákonníka“.	O	N	Predkladateľ pri použití pojmu podnikanie nadväzuje na platný zákon o dani z príjmov v súvislosti so zdaňovacím obdobím a dosiahnutým ročným obratom. 		
Ministerstvo práce, sociálnych vecí a rodiny Slovenskej republiky	Odporúča v § 8 prehodnotiť návrh, aby každý zamestnanec daňového orgánu mal postavenie verejného činiteľa a s tým spojenú ochranu podľa osobitného predpisu.	O	N	Je potrebné, aby zamestnanec daňového orgánu mal postavenie verejného činiteľa.		
Ministerstvo spravodlivosti SR	Navrhuje vypustiť § 8. 	Z	A	Znenie upravené.
		
Ministerstvo práce, sociálnych vecí a rodiny Slovenskej republiky	Odporúča  v § 9 prehodnotiť návrh, aby úlohy a povinnosti zrušovaného Úradu daňového preverovania prešli na orgány činné v trestnom konaní – bez zamestnancov. Z ustanovenia nevyplýva  riešenie na ďalšie usporiadanie napríklad delimitácia majetku a pod. 	O	A	Text bol upravený.		
Ministerstvo spravodlivosti SR	Ak má byť zrušený Úrad daňového preverovania k 1.1.2005, je potrebné novelizovať teraz účinný Trestný poriadok (zákon č. 141/196 Zb. v znení neskorších predpisov) v ustanovení § 12 ods. 12.	Z	A	Novela Trestného poriadku navrhnutá v čl. II je vypustená a je predmetom úpravy návrhu novely zákona o orgánoch štátnej správy v colníctve. 		
Ministerstvo vnútra Slovenskej republiky	Navrhuje v článku IV  zo znenia  prvého a druhého bodu vypustiť čiarku a slová „ktorým je daňový úrad“ a v druhom bode doplniť nad slovo „dane“ odkaz 14.	O	N	Predkladateľ upravuje len toho správcu dane, ktorým je daňový úrad (a nie aj colný úrad a obec).		
Ministerstvo dopravy, pôšt a telekomunikácií SR	Odporúča v čl. IV § 28 odsek 1 za slovom „predpokladanou“ vložiť slová „väčšou škodou,“.
	O	A	Doplnením ustanovenia.		
Ministerstvo práce, sociálnych vecí a rodiny Slovenskej republiky	Navrhuje v čl. V vypustiť návrh na novelizáciu zákona č. 312/2001 Z. z. o štátnej službe.
	Z	A	Vypustením článku V.		
Úrad pre štátnu službu	Navrhuje vypustiť čl. V.	Z	A	Vypustením článku V.		
Ministerstvo vnútra Slovenskej republiky	Odporúča zákony citované v poznámke pod čiarou k odkazu 1 uviesť demonštratívne.	O	N	Predkladateľ považuje za potrebné taxatívne upraviť zákony v odkaze 1 v poznámke pod čiarou.		
Ministerstvo práce, sociálnych vecí a rodiny Slovenskej republiky	Odporúča v poznámke pod čiarou k odkazu 10 doplniť zákon č. 552/2003 Z. z o výkone práce vo verejnom záujme, ktorý upravuje práva a povinnosti zamestnancov a zamestnávateľov, ktorí patria do jeho pôsobnosti.	O	A	Doplnením zákona. 		
Úrad pre štátnu službu	Navrhuje v poznámke pod čiarou k odkazu 10 vypustiť citáciu zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.	Z	N	Zamestnanci daňového riaditeľstva sú aj v súčasnosti štátnymi zamestnancami podľa zákona č. 312/2001 Z. z. o štátnej službe...		
Ministerstvo vnútra Slovenskej republiky	Upozorňuje, že do poznámky pod čiarou k odkazu 10 nepatria citácie zákona č.553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov a Zákonníka práce, pretože ide o plnenie úloh pri výkone štátnej služby a nie v pracovnoprávnom vzťahu  (§ 2 ods.2 zákona o štátnej službe).	O	N	Gestorský rezort nemal k uvedenému odkazu k poznámke pod čiarou pripomienku.		
Ministerstvo vnútra Slovenskej republiky	Odporúča v poznámke pod čiarou k odkazu 17 právne predpisy uviesť demonštratívne a za slová „Zákon č.222/2004 Z. z.“ doplniť slová „v znení zákona č.350/2004 Z. z.“ a v  poznámke pod čiarou k odkazu 19 doplniť slová „v znení zákona č. 223/2004 Z. z.“. 	O	Č	Predkladateľ upravil poznámky pod čiarou k odkazom podľa pripravených noviel, ktoré nadobudnú účinnosť súčasne s predloženým návrhom zákona.		
Ministerstvo vnútra Slovenskej republiky	Odporúča v poznámke pod čiarou k odkazu 21 citáciu „zákona č.302/2001 Z. z.“ nahradiť citáciou „zákona Národnej rady Slovenskej republiky č.221/1996 Z. z. o územnom a správnom usporiadaní Slovenskej republiky v znení neskorších predpisov“.	O	A	Úpravou znenia. 		
Ministerstvo vnútra Slovenskej republiky	Odporúča v  poznámke pod čiarou k odkazu 22 slová „v znení neskorších predpisov“ nahradiť slovami „v znení zákona č.609/2003 Z.z.“ a v poznámke pod čiarou k odkazu 24 vypustiť slovo “ďalších“..	O	A	Úpravou znenia.		
Ministerstvo vnútra Slovenskej republiky	Odporúča v  poznámke pod čiarou k odkazu 27 slová „v znení zákona č.510/2002 Z. z.“ nahradiť slovami „v znení neskorších predpisov“.	O	N	Uvedené ustanovenia boli novelizované zákonom č. 510/2002 Z. z.		
Ministerstvo vnútra Slovenskej republiky	Odporúča v poznámke pod čiarou k odkazu 34 citovať platný Trestný poriadok. 	O	A	Úpravou znenia.		
Slovenská komora daňových poradcov	Navrhovaný zákon mení predovšetkým postavenie, pôsobnosť a sídla daňových úradov. Prenos sídla daňových úradov na kraje pravdepodobne skomplikuje aj činnosť daňových subjektov, napr. pri výkone kontroly sa podklady predkladajú v sídle daňového úradu podľa miestnej príslušnosti právnickej alebo fyzickej osoby bližšie k daňovému subjektu. Prenosom na kraje pravdepodobne dôjde k potrebe vykonávania úkonov aj priamo v sídle daňového úradu, t.j. v krajskom meste. To spôsobí väčšie finančné náklady daňovým subjektom a určite aj časové výpady. 
 Zákonná úprava sídiel daňoch úradov dávala väčšiu právnu istotu pre daňové subjekty. Prenos tejto kompetencie na podzákonné akty prinesie pre nich väčšiu právnu neistotu. Kompetencie pracovísk daňových úradov nie sú stanovené zákonom, ale budú sa môcť meniť operatívnejšie pozákonnými opatreniami.	O	N	Nadväzuje na reformu daňovej správy a zohľadňuje sa hľadisko operatívnosti v tejto oblasti.		
Ministerstvo školstva SR	Navrhuje odkazy pod čiarou uvádzať v dolnej časti strán a nemiešať ich do vlastného textu materiálu.	O	A	Úpravou znenia.		
Ministerstvo školstva SR	Odporúča zredukovať počet jednotlivých odkazov pod čiarou, kde sa vyskytujú opakovane vymenovávané všetky osobitné predpisy a vždy pod iným číslom odkazu – napr. § 5 ods. 2 písm. a), § 5 ods. 2 písm. f), § 5 ods.  písm. l), § 6 ods. 2 písm. d), § 6 ods.  písm. l).
Je postačujúce všetky súvisiace predpisy, na ktoré sa vzťahuje tento zákon zadefinovať v § 1 a potom už tieto predpisy označovať pôvodným číslom odkazu. 	O	Č	Znenia odkazov v poznámkach pod čiarou boli podľa potreby čiastočne upravené. 		
Ministerstvo školstva SR	Odporúča zadefinovať aj úlohu obcí v tejto oblasti a ich vzťah k daňovému riaditeľstvu a daňovým úradom ako daňovým orgánom, v § 5 vystupujú obce v oblasti daní na úrovni daňových úradov, ale podľa  § 6 daňové úrady zabezpečujú spracovanie súhrnných účtovných výkazov predkladaných obcami.	O	N	Obce sú upravené osobitným predpisom.		
Generálna prokuratúra	Predkladateľa tohto návrhu si dovoľujeme upozorniť na skutočnosť, že legislatívne nemožno uskutočniť novelu ešte neexistujúceho zákona. V Čl. II sa navrhuje vypustiť z §-u 10 ods. 8 Trestného poriadku písm. g), ktoré sa týka postavenia povereného daňového orgánu v pozícii policajta. Vecne proti takejto zmene nemáme námietky. Návrh nového Trestného poriadku je predmetom rokovania orgánov Národnej rady SR a jeho účinnosť sa navrhuje dňom 1. apríla 2005.
Odporúča navrhnúť zmenu § 12 ods. 2 platného Trestného poriadku a námietku uplatniť aj v orgánoch národnej rady  v súvislosti s prerokúvaním návrhu Trestného poriadku. 	O	A	Úpravou znenia.  Novela Trestného poriadku navrhnutá v čl. II je vypustená a je predmetom úpravy návrhu novely zákona o orgánoch štátnej správy v colníctve.		
Ministerstvo pôdohospodárstva SR	Vzhľadom  k tomu, že v predloženom návrhu sú obsiahnuté viaceré obsiahle štrukturálne zmeny, bolo by vhodné  ich  v predkladacej a dôvodovej správe materiálu obšírnejšie zdôvodniť. 
1.V nadväznosti na všeobecnú pripomienku poukazujeme  na navrhované  zrušenie Úradu daňového preverovania. Táto inštitúcia bola vytvorená však  len pred rokom práve na odhaľovanie daňových podvodov a únikov v rámci komplexu opatrení zameraných na výber daní.
2. Navrhuje, aby úlohy zrušeného úradu prešli do kompetencie Ministerstva vnútra Slovenskej republiky, ale  nie je jasne vyriešená otázka personálneho zabezpečenia resp. zvýšenia  stavu zvýšenia  stavu zamestnancov z dôvodu plnenia nových úloh  a ako sa s touto skutočnosťou vysporiada daňová správa, navrhujeme úpravu v tomto smere doplniť.
3.  Je potrebné konkretizovať, v čom táto racionalizácia prinesie zvýšenie kvality a účinnosti daňovej správy a nadväzne na predchádzajúci bod   by bolo vhodné vyčísliť predpokladanú úsporu pracovných miest v hospodárskom a finančnom dopade tejto právnej úpravy, pretože tento údaj chýba a je potrebný pre porovnanie.
4. Vzhľadom na vstup Slovenskej republiky do Európskej únie odporúča vyšpecifikovať , aké úlohy by mala daňová spáva plniť. 
Sme toho názoru, že v predkladacej správe sa veľmi všeobecne uvádzajú oblasti (medzinárodná pomoc pri výmene informácií a pri vymáhaní pohľadávok), nepodáva sa presný obraz o charaktere a rozsahu úloh, resp. kto ich  bude plniť, či  Ministerstvo financií Slovenskej republiky alebo daňové riaditeľstvo a v tejto súvislosti považujeme za potrebné úpravu vyprecizovať.
Z dôvodu, že predložený materiál neobsahuje finančné údaje, je možné len predpokladať, že v prílohe č.4 sú/budú zapracované aj výdavky súvisiace s úlohami vyplývajúcimi z navrhovaných právnych predpisov (napr. zákon o genetických zdrojoch, zákon o rastlinolekárskej starostlivosi...a pod). Predpokladáme, že sa mení aj financovanie rozpočtovýh a príspevkových organizácií.	O	A	Úpravou znenia. 		
Ministerstvo vnútra Slovenskej republiky

	Daňové konanie patrí medzi citlivé oblasti, preto i konštituovanie daňových orgánov by malo byť perfektné. Pokiaľ Občiansky zákonník priznáva právnu subjektivitu právnickým osobám, potom len právnické osoby majú spôsobilosť na práva a povinnosti a spôsobilosť na právne úkony (okrem fyzických osôb). Vyvoláva preto právne pochybnosti právo daňových úradov, ako vnútorných organizačných jednotiek Daňového riaditeľstva Slovenskej republiky, samostatne konať ako právnické osoby (okrem prípadov, kde im toto právo priznávajú procesné predpisy, napr. zákon o správnom konaní). Považuje to za právnu fikciu, ktorá má vplyv napr. i na kontrolnú činnosť, keď Daňové riaditeľstvo Slovenskej republiky vykonáva vlastne samokontrolu, na konanie o riadnych opravných prostriedkoch a mimoriadnych opravných prostriedkoch, pretože sa popierajú devolučné účinky opravného prostriedku. 
S poukazom na uvedené odporúča prehodnotiť právne postavenie daňových úradov ako preddavkových organizácií a v záujme právnej istoty všetkých účastníkov daňového konania, ale najmä samotných daňových úradov odporúča, aby daňové úrady boli konštituované ako právnické osoby so spôsobilosťou na práva a povinnosti a so spôsobilosťou na právne úkony.	O	N	Neodporúča sa. Predložený návrh novely zákona je novelou procesného zákona o správe daní.
		
Ministerstvo vnútra Slovenskej republiky

	Úlohy a povinnosti zrušeného Úradu daňového preverovania prechádzajú na orgány činné v trestnom konaní, v danom prípade predovšetkým na Policajný zbor, ale zamestnanci Úradu daňového preverovania sa stávajú ex lege zamestnancami Daňového riaditeľstva Slovenskej republiky. V súvislosti s týmto prechodom zamestnancov musíme upozorniť, že vláda Slovenskej republiky sa vo svojom Programovom vyhlásení zaviazala v oblasti zamestnanosti realizovať efektívny, štíhly a nie drahý štát, znižovať administratívu v štátnej správe, odbyrokratizovať a modernizovať verejnú správu a dokončiť reformu verejnej správy. Odporúčame preto prehodnotiť početné stavy zamestnancov z dôvodu zrušenia Úradu daňového preverovania.
Úlohy a povinnosti Úradu daňového preverovania prechádzajú ex lege na iný subjekt, je preto nesporné, že ide o nové úlohy a povinnosti, ktoré bude musieť dotknutý subjekt plniť. Je súčasne nesporné, že to bude mať dopad tak na zamestnanosť, ako aj na rozpočet dotknutého subjektu. Možno súhlasiť s konštatovaním predkladateľa, že návrh zákona si nevyžiada administratívne posilnenie a s tým spojené vynaloženie finančných prostriedkov na zabezpečenie nových úloh na úrovni ministerstva, daňových orgánov a colných úradov. Predkladateľ však opomenul, že tieto nové úlohy ním uvádzané subjekty zabezpečovať nebudú, ale bude ich zabezpečovať predovšetkým Policajný zbor. 
Žiadame preto návrh zákona doplniť v intenciách čl.11 rozpočtových pravidiel vlády.	Z	A

	Úpravou znenia. Zrušením Úradu daňového preverovania neprechádzajú úlohy, ktoré doteraz plnil na orgány činné v trestnom konaní.		
Ministerstvo spravodlivosti SR	Predložený návrh zákona zasahuje právne neakceptovateľným spôsobom do úpravy v platnom Trestnom poriadku (§ 8), ako aj vo vládnom návrhu Trestného poriadku, ktorý je v súčasnosti predmetom prerokovávania v Národnej rade SR (čl. II).   	Z	A	Úpravou znenia. Novela Trestného poriadku navrhnutá v čl. II je vypustená a je predmetom úpravy návrhu novely zákona o orgánoch štátnej správy v colníctve.		
Úrad Vlády SR – Inštitút pre aproximáciu práva	Keďže podľa prístupovej zmluvy SR k EÚ neplatia pre smernicu Komisie 2002/94/ES prechodné obdobia, je, resp. bolo potrebné ju úplne transponovať do slovenského právneho poriadku k 1.5.2004. Nie je preto možné naďalej v stĺpci „zhoda“ tabuliek uvádzať označenie „R“. Toto sa týka článku 2, ods. 1 smernice.  Navrhovateľ predmetný článok vyhodnocuje ako upravený zákonom č. 215/2002 Z.z., tento však jeho obsah netransponuje. Žiadame, aby navrhovateľ, ktorý je aj gestorom tejto smernice, zabezpečil úplnú transpozíciu článku 2, ods. 1 smernice. 	Z	A	Tabuľka zhody k smernici 2002/94/ES prepracovaná.		
Úrad Vlády SR – Inštitút pre aproximáciu práva	V bode 4 doložky navrhovateľ uvádza, že problematika návrhu zákona je, okrem iných právnych aktov ES, upravená aj v smernici Európskeho parlamentu a Rady 95/46/EHS. Ak  niektoré ustanovenia návrhu zákona preberajú články smernice, žiadame k smernici vypracovať tabuľky zhody. Toto je potrebné kvôli porovnaniu zhody návrhu s právom ES, a to bez ohľadu na to, že smernica je už úplne transponovaná v inom právnom predpise SR. V prípade, že sa návrh priamo netýka uvedenej smernice, je nadbytočné jej uvádzanie v bode 4 doložky zlučiteľnosti.	O	A	Bod 4 doložky zlučiteľnosti prepracovaný.		
Úrad Vlády SR – Inštitút pre aproximáciu práva	Aj v tabuľkách zhody sa pri označení právneho aktu ES/EÚ, ku ktorému sú tieto tabuľky vypracované, používa slovenský preklad celého názvu smernice. Preto je potrebné v tabuľkách zhody č.2 nahradiť anglické označenie „EEC“ za slovenské „EHS“.	O	A	Označenie právneho aktu ES/EÚ opravené.